אריך סלומון

אריך סלומון (בגרמנית: Erich Salomon; 28 באפריל 1886 – 7 ביולי 1944) היה צלם חדשות יהודי גרמני הידוע בתמונותיו בתחומי הדיפלומטיה והמשפט ובשיטות החדשניות בהן השתמש.

ביוגרפיה 
סלומון נולד בברלין. הוא למד משפטים, הנדסה וזואולוגיה עד מלחמת העולם הראשונה. לאחר המלחמה עבד במחלקת השיווק של בית ההוצאה לאור אולשטיין ועסק בעיצוב פרסומות ושלטי החוצות של ההוצאה. הוא החל לעסוק בצילום בשנת 1927, כשהיה בן 41, כדי לתעד דיונים משפטיים וזמן קצר לאחר מכן החביא מצלמת Ermanox בכובע הבאולר שלו. על ידי חיתוך חור בכובע עבור העדשה, צילם סלומון תמונה של רוצח שוטר שעמד למשפט בבית משפט פלילי בברלין.

משנת 1928 עבד סלומון כצלם בעיתון Berliner Illustrirte Zeitung של בית ההוצאה אולשטיין. בזכות יכולתו הרב-לשונית וההסתרה החכמה, המוניטין שלו נסק באירופה. כאשר נחתם הסכם קלוג-בריאן ב-1928, סלומון נכנס לחדר החתימה, תפס את מקומו הפנוי של הנציג הפולני וצילם מספר תמונות. הוא אחד משני האנשים הידועים היחידים שצילמו ישיבה בבית המשפט העליון של ארצות הברית.

לאחר עליית אדולף היטלר לשלטון בגרמניה, ברח סלומון להולנד עם אשתו והמשיך בקריירת הצילום שלו בהאג. סלומון דחה הזמנה מהמגזין לייף לעבור לארצות הברית. הוא ומשפחתו נלכדו בארצות השפלה לאחר פלישת גרמניה ב-1940. סלומון ומשפחתו הוחזקו במחנה המעבר וסטרבורק, ולאחר מכן במשך כמעט חמישה חודשים בגטו טרזין, משם גורשו למחנה המשפחות בטרזינשטט במאי 1944. סלומון נספה באושוויץ ב-7 ביולי 1944.

הנצחה
פרס ד"ר אריך סלומון הוא פרס על מפעל חיים לצלמי עיתונות שמוענק על ידי החברה הגרמנית לצילום.

תמונות של סלומון 
 ועידת הפסגה (1928; מציגה את שרי החוץ של צרפת, גרמניה, בריטניה, פולין, יפן ואיטליה רגע לפני שחתמו על הסכם קלוג-בריאן).

לקריאה נוספת 
 Helmut Gernsheim. "Dr Erich Salomon 1886–1944: Historian with a Camera". Creative Camera. January 1972. Repr. in: David Brittain, ed. Creative Camera: 30 Years of Writing, Critical Image. Manchester: Manchester University, 1999, . pp. 46–52.

קישורים חיצוניים

 אריך סלומון, צלם – ביוגרפיה מאת פיטר האנטר (סלומון), בנו
 גלריית תמונות
 ה-Ermanox (המצלמה שבה השתמש אריך סלומון)

הערות שוליים 

אסירים בגטו טרזיינשטט
צלמי דיוקן
נספים במחנה ההשמדה אושוויץ
צלמי עיתונות יהודים
גרמנים שנולדו ב-1886
גרמנים שנפטרו ב-1944